CELEX: 62012TN0424
Language: fi
Date: 2012-09-26 00:00:00
Title: Asia T-424/12: Kanne 26.9.2012 — Gaumina UAB v. Euroopan tasa-arvoinstituutti

1.12.2012   
            
            
               FI
            
            
               Euroopan unionin virallinen lehti
            
            
               C 373/9
            
         Kanne 26.9.2012 — Gaumina UAB v. Euroopan tasa-arvoinstituutti
   (Asia T-424/12)
   2012/C 373/15
   Oikeudenkäyntikieli: liettua
   
      Asianosaiset
   
   
      Kantaja: Gaumina UAB (Vilna, Liettua) (edustaja: asianajaja Saulius Aviža)
   
      Vastaaja: Euroopan tasa-arvoinstituutti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan tasa-arvoinstituutin 26.7.2012 antaman päätöksen hylätä Gaumina UAB:n tarjous tarjouskilpailussa EIGE/2012/ADM/13
            
         
               —
            
            
               velvoittaa Euroopan tasa-arvoinstituutin jatkamaan julkista hankintamenettelyä ja arvioimaan Gaumina UAB:n tarjouksen tarjouskilpailussa EIGE/2012/ADM/13.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu avoimuusperiaatteen loukkaamiseen ja siihen, ettei päätös ollut perusteltu
               
                           —
                        
                        
                           Kantaja väittää, että toteuttaessaan tiedotustoimintaa koskevia palveluja koskevan tarjouskilpailun EIGE/2012/ADM/13 asetuksen N:o 1605/2002 (1), asetuksen N:o 2342/2002 (2), asetuksen N:o 1922/2006 (3) sekä tarjouskilpailun ehtojen mukaisesti Euroopan tasa-arvoinstituutti laiminlöi velvollisuutensa ilmoittaa tarjouskilpailuun osallistujalle tämän tarjouksen hylkäämisen syyt ja perustelut (asetuksen N:o 1605/2002 100 artiklan 2 kohta) sekä loukkasi avoimuusperiaatetta (asetuksen N:o 1605/2002 89 artiklan 1 kohta); kantajan mukaan vastaaja hylkäsi kantajan tarjouksen subjektiivisten ja abstraktien perusteiden perusteella eikä perustellut päätöstään senkään jälkeen, kun sille esitettiin pyyntö lisätietojen saamiseksi.
                        
                     
         
               2)
            
            
               Toinen kanneperuste, joka perustuu kantajan tarjouksen virheelliseen arviointiin ja siihen, ettei tarjouksen hylkäyspäätös ollut perusteltu
               
                           —
                        
                        
                           Kantajan mukaan Euroopan tasa-arvoinstituutti arvioi sen teknistä tarjousta virheellisesti ja loukkasi yhdenvertaisuusperiaatetta sekä syrjimättömyysperiaatetta (asetuksen N:o 1605/2002 89 artiklan 1 kohta), kun se hylkäsi kantajan tarjouksen sen vuoksi, ettei tarjouksen tekniselle osalle annettu riittävää pistemäärää, vaikka tarjous täytti tarjouskilpailujulistuksen vaatimukset ja ehdot sekä sopimuksen tavoitteet ja päämäärät. Se, ettei vastaaja esittänyt perusteluja ja selityksiä teknisiä tarjouksia koskevien arviointiperusteiden perusteella annettujen yksittäisten pisteiden osalta eikä tietoa teknisen tarjouksen saamasta kokonaispistemäärästä, tukee kantajan mukaan sitä, että tarjousta arvioitiin virheellisesti.
                        
                     
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).
   
      (3)  Euroopan tasa-arvoinstituutin perustamisesta 20.12.2006 annettu Euroopan parlamentin ja neuvoston asetus (EY) N:o 1922/2006 (EUVL L 403, s. 9).